als_Latn dik_Latn sag_Latn
Kryeministri i vendit Edi Rama ka dhënë një prononcim për media menjëherë pasi ka lënë sallën e kuvendit të Shqipërisë. I pyetur nga gazetarët se “A do mbylleni në një dhomë me Bashën e Metën deri sa të dalë tym i bardhë, siç këshillon zoti Kukan”?, Rama është përgjigjur se: I bie që dhoma të jetë me oxhak, po unë nuk mund ta vë këtë kusht. Unë hy në çdo dhomë, veç që Basha të jetë në komoditetin e tij për dialog.
Gjithashtu kryeministri Rama ka deklaruar se është i gatshëm kurdoherë të ulet në tryezë dialogu me Bashën, sepse sipas tij moment për dialog ka ardhur dhe se koha nuk pret.
“Besoj që është përsëri dhe përsëri momenti për të këmbëngulur në domosdoshmërinë e dialogut. Ka një nismë të Presidentit të Republikës që ne e kemi përkrahur pa asnjë ngurrim, duke nënvizuar se jemi të gatshëm për t’u ulur në tryezën e dialogut pa kushte dhe siç ndodhi në përpjekjen e mëparshme, ka një vonesë që shpresoj të mos jetë vonesa që paralajmëron dështimin e kësaj përpjekjeje tjetër.
Është shumë e rëndësishme që të gjithë ta kuptojnë se për sa na takon, dialogu është preferenca jonë e parë që ka qenë dhe mbetet. Koha nuk pret.
PD-ja dhe kryetari i saj nuk duhet të kenë frikë nga dialogu, tryeza ku mblidhet të gjitha partitë parlamentare dhe opsionet që sjellin progres.
Kështu është një frikë tërësisht e justifikueshme në raport me vetë opinionin dhe zgjedhësit e PD-së. Jemi në një situatë kur po rritet shumë vëmendja e partnerëve ndërkombëtarë se askush nuk mund ta perceptojë se çfarë mund të jetë e gjitha kjo dhe nga ana tjetër ne të zhvillojmë zgjedhje të lira dhe të ndershme“ ka deklaruar ndër të tjera Rama. / dritare.net
als_Latn als_Latn als_Latn als_Latn als_Latn als_Latn